WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Tennivaló

## Tennivaló

Nincs hang.

- A hangerő nullára van állítva.

- Növelje meg a hangerőt.

- A fejhallgató csatlakozója nincs megfelelően bedugva.

- Ha a fejhallgató nincs megfelelően csatlakoztatva, akkor nem fog megfelelően szólni. A fejhallgató dugóját úgy kell bedugni, hogy az a helyére pattanjon [Részletek].

- A fejhallgató csatlakozója koszos.

- Tisztítsa meg a fejhallgató dugóját egy puha, száraz ronggyal.

- Ha a fenti megoldásokat kipróbálta, és a probléma továbbra is fennáll, nyomja meg a lejátszó RESET gombját [Részletek].

Nem játszhatók le az adatok.

- Az akkumulátor lemerült.

- Töltse fel teljesen az akkumulátort [Részletek].

- Ha a lejátszó az akkumulátor feltöltése után sem reagál, akkor nyomja meg a RESET gombot a lejátszón [Részletek].

- A [TV Output(Video)] beállítása [On].

- Állítsa a beállítást [Off] értékűre [Részletek].

- A Windows Intézőben történő áthúzás után az adathierarchia szintjei nem azonosak a lejátszón.

- Húzással helyezze az adatfájlokat a megfelelő helyre [Részletek].

- Az áthelyezett fájlok formátuma nem játszható le.

- A lejátszható formátumokkal kapcsolatban további információért lásd: [Részletek]. A fájlok jellemzőitől függően egyes számok nem játszhatók le.

- Hangot tartalmazó MP4-fájlokat helyezett húzással egy videomappába.

- Helyezze a fájlokat a [MUSIC] mappába.

- A zeneszámot már nem lehet többször lejátszani, például az előfizetés feltételei miatt.

- Nem lehet lejátszani azokat a zeneszámokat, amelyeknél lejárt a lejátszásra engedélyezett időszak. Frissítse ezeket az áthelyezéshez használt szoftverrel.

Nem lehet zeneszámokat és fényképeket törölni a lejátszón.

- A lejátszón nem lehet zeneszámokat vagy fényképeket törölni.

- Törölje a fájlokat az átmásoláshoz használt szoftverrel vagy a Windows Intézővel.

Az áthelyezett adatok nem jelennek meg a listában.

- A nem támogatott formátumú videókat és fényképeket a lejátszó nem ismeri fel, és ezért előfordulhat, hogy nem jelennek meg a listában [Részletek].

- Ha átnevezi a számítógépről a lejátszóra átvitt videofájlt, vagy egy másik mappába helyezi, előfordulhat, hogy a lejátszó nem ismeri fel, és nem jelenik meg a videolistában.

- Nem a megfelelő helyre helyezte az adatokat.

- Húzással helyezze az adatfájlokat a megfelelő helyre [Részletek].

- A lejátszó belső flash memóriája a Windows Intéző segítségével lett megformázva.

- Formázza meg a belső flash memóriát a lejátszó segítségével [Részletek].

- Kihúzta az USB-kábelt (mellékelve) a lejátszóból az adatok átvitele közben.

- Másolja vissza a használható fájlokat a számítógépre, majd formázza meg a belső flash memóriát a lejátszó segítségével [Részletek].

Csak egy adott lejátszási tartomány, például egy album, zeneszámai szólalnak meg.

- A [Playback Range] [Részletek] beállítása [Selected Range].

- Módosítsa a lejátszási tartomány beállítását.

Zaj hallható.

- A zajszűrést csendes helyen használják.

- A zaj jobban észrevehető csendes helyeken vagy bizonyos zajtípusok esetén. Kapcsolja ki a zajszűrést [Részletek]. A mellékelt fülhallgatók meglehetősen magas érzékenységűre lettek tervezve, ezzel növelve maximálisra a zajszűrés hatékonyságát zajos helyeken, például kültéren vagy egy vonaton. Emiatt előfordulhat, hogy csendes helyen enyhe zajt hall még akkor is, ha kikapcsolja a zajszűrést.

- Rádiójeleket kibocsátó készüléket, például mobiltelefont használnak a lejátszó közelében.

- Használat közben tartsa távol a mobiltelefonhoz hasonló készülékeket a lejátszótól.

- A CD-lemezről vagy más forrásból importált zenei adatok megsérültek.

- Törölje az adatokat, majd végezze el újra az importálást és a másolást. Zárjon be minden más alkalmazást, amikor a számítógépre importálja az adatokat, hogy elkerülje az adatok sérülését.

- Az áthelyezett fájlok formátuma nem játszható le. A részleteket lásd: [Részletek].

- Egyes számok nem játszhatók le a fájlok műszaki jellemzőitől függően.

- A fejhallgató csatlakozója koszos.

- Tisztítsa meg a fejhallgató dugóját egy puha, száraz ronggyal.

A zajszűrési funkció nem hatásos.

- A zajszűrés funkció ki van kapcsolva.

- Állítsa a [Noise Canceling: On/Off] beállítást [On] értékűre [Részletek].

- Nem a mellékelt fülhallgatót használja.

- Használja a mellékelt fülhallgatót.

- A mellékelt fejhallgató füldugói nem megfelelő méretűek, vagy helytelenül viseli azokat.

- Cserélje ki a füldugókat más méretűre, vagy igazítsa meg a füldugó helyzetét, hogy pontosan és kényelmesen illeszkedjen a füléhez [Részletek]. A füldugók cseréjénél a füldugókat csavarva rögzítse a fülhallgatón, hogy azok használat közben ne essenek le róla, és a fülében maradjanak.

- A mikrofon érzékenysége nincs megfelelően beállítva.

- A lejátszó gyárilag úgy lett beállítva, hogy a zajszűrési funkció hatékonysága maximális legyen. Előfordulhat azonban, hogy hatásosabb a zajszűrés, ha csökkenti vagy megnöveli a mellékelt fülhallgatókba beépített mikrofonok érzékenységét. Állítsa be a zajszűrési funkciót [Részletek].

- A lejátszót csendes helyen használják.

- Előfordulhat, hogy a zajszűrés funkció nem hatásos csendes helyeken, illetve a zaj típusától függően.

- A kiválasztott digitális szűrő nem megfelelő a hely környezeti zajának csökkentésére.

- Állítsa a [Select NC Environment] beállítást az aktuális helynek leginkább megfelelő értékre [Részletek].

A [VPT(Surround)] beállítás vagy a [Clear Stereo] funkció nem hatásos.

- Ha külső hangfalakkal használja a lejátszót a dokkolón (nem tartozék) keresztül, a [VPT(Surround)] beállításai és a [Clear Stereo] funkció nem hatásos, mert a lejátszó kizárólag a kompatibilis fejhallgatókkal való használatra lett tervezve. Ez nem jelent hibás működést.

A lejátszó nem reagál egyik gombműveletre sem.

- A HOLD kapcsoló a HOLD állásban van.

- Állítsa át a jobb oldali HOLD kapcsolót az ellenkező állásba [Részletek].

- A lejátszóban páralecsapódás van.

- Várjon néhány órát, amíg a lejátszó kiszárad.

- Az akkumulátor nincs kellően feltöltve.

- A lejátszót egy működő számítógéphez csatlakoztatva töltse fel az akkumulátort [Részletek].

- Ha az akkumulátor töltése nem oldja meg a problémát, akkor nyomja meg a RESET gombot a lejátszó alaphelyzetbe állításához [Részletek].

- A lejátszó a számítógéphez van csatlakoztatva USB-kapcsolat használatával.

- Szakítsa meg az USB-kapcsolatot, és újra kezelheti a lejátszót.

Nem áll le a lejátszás.

- Ennél a lejátszónál nincs különbség a lejátszás leállítása és szüneteltetése között. Amikor megnyomja a gombot, a kijelzőn megjelenik az ikon, és a lejátszás szünetel / leáll.

Túl alacsony a hangerő.

- Az [AVLS (Volume Limit)] engedélyezve van.

- Tiltsa le az [AVLS (Volume Limit)] beállítást [Részletek].

A fejhallgató jobb csatornája néma. Vagy a jobb csatorna hangja hallható a fejhallgató mindkét oldalán.

- A fejhallgató csatlakozója nincs teljesen bedugva.

- Ha a fejhallgató nincs megfelelően bedugva, akkor a hangzás nem lesz megfelelő. Dugja a fejhallgató csatlakozóját be, amíg az a helyére nem kattan [Részletek].

A lejátszás váratlanul leállt.

- Az akkumulátor nincs kellően feltöltve.

- A lejátszót egy működő számítógéphez csatlakoztatva töltse fel az akkumulátort [Részletek].

- Nem lejátszható zeneszámokat vagy videofájlokat indított el.

- Játsszon le másik zeneszámot vagy videofájlt.

A dalszövegek nem jelennek meg.

- Nem találhatók dalszövegadatok a zeneszámhoz [Részletek].

- A dalszöveg megjelenítéséhez hozzon létre egy LRC-fájlt a zeneszámhoz.

- A fájlnév vagy a fájlformátum helytelen.

- A fájlelnevezési szabályról és a fájlformátumokról lásd: [Részletek].

Az indexképek (például albumborítók) nem jelennek meg.

- Egyes támogatott formátumú zeneszámok nem rendelkeznek albumborítóval. Az indexképek csak akkor jelennek meg, ha a zeneszámok rendelkeznek albumborítóval, és azok fájlformátumát támogatja a lejátszó.

- Ismételje meg a másolást a Windows Media Player 11 alkalmazással vagy egy másik, másolásra alkalmas szoftverrel.

- Az indexkép neve nem egyezik meg a videó nevével, vagy a videó nincs a megfelelő helyen.

- Helyezzen a videofájllal megegyező nevű JPEG-fájlt a [VIDEO] mappa alatti mappába.

- Ha a fényképek nem rendelkeznek olyan indexképpel, amely megfelel az Exif-fájlformátumnak, akkor az indexképek nem jeleníthetők meg.

- Ha albumborító nélkül vitt át egy zeneszámot a lejátszóra, akkor sem csatolhat albumborítót a zeneszámhoz, ha még egyszer átviszi azt a lejátszóra az albumborítóval együtt.

- Törölje a zeneszámot a lejátszóról, majd vigye át ismét azt az albumborítóval együtt.

A lejátszó kikapcsolt, majd újra bekapcsolt.

- Hiba esetén a lejátszó kikapcsol, majd automatikusan újra bekapcsol.

Nem működik megfelelően a lejátszó.

- A számítógép úgy lett elindítva vagy újraindítva, hogy ahhoz a lejátszó csatlakoztatva volt.

- Indítsa újra a lejátszót a rajta található RESET gomb megnyomásával [Részletek]. Húzza ki a lejátszót, amikor elindítja vagy újraindítja a számítógépet.

Vissza a tetejére